als_Latn dik_Latn sag_Latn
Filippo Inzaghi që pas largimit të De Biazit është përmendur si tekniku pretendent në mediat shqiptare dhe jo vetëm për të marrë drejtimin e kombëtrares. Kjo pasi plotësonte edhe kushtin e vënë nga Duka, të jetë italian. Përpos kësaj kreu i federatës kishte edhe një pëlqim personal për ish-futbollistin e Milanit, por të gjitha këto sipas raportimeve të fundit kanë rënë poshtë.
Në një intervistë për mediat italiane, sot Inzagi ka folur për pritshmërinë e sezonit të ri me skuadrën e Venecias të cilën do ta drejtojë në Serinë B. Ai është ndalur edhe te oferta e Shqipërisë, duke lënë të kuptohet se nuk është tunduar nga ajo që i kishte vënë përpara në tavolinë Duka.
“Një vit më parë kam firmosur një kontratë dyvjeçare me Venecian. Unë i kam respektuar gjithmonë kontratat dhe dua që të përfundoj gjithmonë objektivat që i kam caktuar vetes”, tha ai.
“SuperPipo” me këtë deklaratë e bën shumë të qartë se e ka ndarë mendjen të vazhdoj këtë sezon te Venecia, pavarësisht sinjaleve të dashurisë nga Shqipëria të cilës tashmë nuk i mbetet gjë tjetër veçse të kërkoj për një teknik tjetër.
als_Latn als_Latn als_Latn als_Latn